Suvestinė redakcija nuo 2024-12-24

Įsakymas paskelbtas: TAR 2020-12-08, i. k. 2020-26511

LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL SAVIVALDYBIŲ ADMINISTRACIJOMS SKIRTŲ VALSTYBĖS BIUDŽETO LĖŠŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI, TEIKTI IR ADMINISTRUOTI PASKIRSTYMO, PERVEDIMO, TIKSLINIMO, NAUDOJIMO, ATSISKAITYMO IR KONTROLĖS TVARKOS APRAŠO PATVIRTINIMO

2020 m. gruodžio 8 d. Nr. A1-1232

Vilnius

Vadovaudamasi Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 71 punktu, įgyvendindama Lietuvos Respublikos įstatymą „Dėl užsieniečių teisinės padėties“ ir Vaiko gerovės 2022–2026 metų veiksmų plano, patvirtinto Lietuvos Respublikos socialinės apsaugos ir darbo ministro 2022 m. sausio 24 d. įsakymu Nr. A1-52 „Dėl Vaiko gerovės 2022–2026 metų veiksmų plano patvirtinimo“, 1 priedo 1.1 papunkčio priemonę:

Preambulės pakeitimai:

Nr. A1-932, 2021-12-21, paskelbta TAR 2021-12-21, i. k. 2021-26370

Nr. A1-862, 2022-12-19, paskelbta TAR 2022-12-19, i. k. 2022-25833

Nr. A1-805, 2023-12-07, paskelbta TAR 2023-12-07, i. k. 2023-23824

Nr. A1-45, 2024-01-17, paskelbta TAR 2024-01-17, i. k. 2024-00674

1. T v i r t i n u Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašą (pridedama).

2. P a v e d u:

2.1. Socialinių paslaugų priežiūros departamentui prie Socialinės apsaugos ir darbo ministerijos klausimus, susijusius su Lietuvos Respublikos valstybės biudžeto lėšų, skirtų akredituotai vaikų dienos socialinei priežiūrai organizuoti, teikti ir administruoti, naudojimu, spręsti ir sprendimus priimti suderinus su Lietuvos Respublikos socialinės apsaugos ir darbo ministerija;

2.2. Lietuvos Respublikos socialinės apsaugos ir darbo ministerijos kancleriui kontroliuoti šio įsakymo vykdymą.

3. R e k o m e n d u o j u savivaldybių administracijoms sudaryti Lietuvos Respublikos valstybės biudžeto lėšų, skirtų akredituotai vaikų dienos socialinei priežiūrai organizuoti, teikti ir administruoti, skyrimo ir pervedimo sutartis su juridiniais asmenimis, kurių savininko teises ir pareigas įgyvendina ne savivaldybės administracija, siekdamas užtikrinti, kad Lietuvos Respublikos valstybės biudžeto lėšos būtų naudojamos pagal tikslinę paskirtį.

Laikinai einantis socialinės apsaugos

ir darbo ministro pareigas	Linas Kukuraitis

PATVIRTINTA

Lietuvos Respublikos socialinės

apsaugos ir darbo ministro

2020 m. gruodžio 8 d. įsakymu

Nr. A1-1232

SAVIVALDYBIŲ ADMINISTRACIJOMS SKIRTŲ VALSTYBĖS BIUDŽETO LĖŠŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI, TEIKTI IR ADMINISTRUOTI PASKIRSTYMO, PERVEDIMO, TIKSLINIMO, NAUDOJIMO, ATSISKAITYMO IR KONTROLĖS TVARKOS APRAŠAS

I SKYRIUS

BENDROSIOS NUOSTATOS

1. Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašas (toliau – Tvarkos aprašas) nustato Lietuvos Respublikos valstybės biudžeto lėšų, skirtų akredituotai vaikų dienos socialinei priežiūrai, nustatytai Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, organizuoti, teikti ir administruoti, paskirstymo, pervedimo savivaldybių administracijoms, tikslinimo, naudojimo, kontrolės ir atsiskaitymo už jas tvarką.

2. Apraše vartojamos sąvokos atitinka Lietuvos Respublikos biudžeto sandaros įstatyme ir Lietuvos Respublikos socialinių paslaugų įstatyme apibrėžtas sąvokas.

II SKYRIUS

LĖŠŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI, TEIKTI IR ADMINISTRUOTI PASKIRSTYMAS, SUTARČIŲ SUDARYMAS IR LĖŠŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI, TEIKTI IR ADMINISTRUOTI PERVEDIMAS

3. Lėšos akredituotai vaikų dienos socialinei priežiūrai organizuoti, teikti ir administruoti savivaldybių administracijoms iki biudžetinių metų pradžios paskirstomos socialinės apsaugos ir darbo ministro įsakymu (toliau – įsakymas dėl lėšų skyrimo).

4. Lėšos 2025 m. akredituotai vaikų dienos socialinei priežiūrai organizuoti ir teikti savivaldybių administracijoms skiriamos pagal socialinių paslaugų įstaigų, kurioms iki 2024 m. gruodžio 13 d. (imtinai) buvo suteikta teisė teikti akredituotą vaikų dienos socialinę priežiūrą ir kurių duomenis, įskaitant duomenis apie vietas akredituotai vaikų dienos socialinei priežiūrai teikti, iki šios datos savivaldybės pateikė SPIS, skaičių.

Kiekvienai socialinių paslaugų įstaigai, kuriai suteikta teisė teikti akredituotą vaikų dienos socialinę priežiūrą, kurios duomenys įvesti į SPIS (toliau šioje pastraipoje – į SPIS įvesta įstaiga) (išskyrus į SPIS įvestas įstaigas, kurių teisinė forma – biudžetinė įstaiga) ir kurioje yra nuo 10 iki 15 vietų, metams skiriama po 18 900 eurų, kurioje yra nuo 16 iki 25 vietų, – po 19 700 eurų, kurioje yra nuo 26 iki 35 vietų, – po 20 700 eurų, kurioje yra nuo 36 iki 45 vietų, – po 21 700 eurų, kurioje yra 46 vietos ir daugiau, – po 22 700 eurų. Kiekvienai į SPIS įvestai įstaigai, kurios teisinė forma – biudžetinė įstaiga ir kurioje yra nuo 10 iki 15 vietų, metams skiriama po 7 600 eurų, kurioje yra nuo 16 iki 25 vietų, – po 7 900 eurų, kurioje yra nuo 26 iki 35 vietų, – po 8 300 eurų, kurioje yra nuo 36 iki 45 vietų, – po 8 800 eurų, kurioje yra 46 vietos ir daugiau, – po 9 300 eurų.

Punkto pakeitimai:

Nr. A1-1285, 2020-12-22, paskelbta TAR 2020-12-22, i. k. 2020-28160

Nr. A1-932, 2021-12-21, paskelbta TAR 2021-12-21, i. k. 2021-26370

Nr. A1-862, 2022-12-19, paskelbta TAR 2022-12-19, i. k. 2022-25833

Nr. A1-805, 2023-12-07, paskelbta TAR 2023-12-07, i. k. 2023-23824

Nr. A1-804, 2024-11-26, paskelbta TAR 2024-11-26, i. k. 2024-20577

Nr. A1-928, 2024-12-23, paskelbta TAR 2024-12-23, i. k. 2024-22907

5. Savivaldybės administracija, suteikusi socialinių paslaugų įstaigoms teisę teikti akredituotą vaikų dienos socialinę priežiūrą, Tvarkos aprašo 4 punkte nurodytas lėšas turi pervesti akredituotą socialinę priežiūrą teikiančioms socialinių paslaugų įstaigoms (jeigu savininko teises ir pareigas įgyvendina ne savivaldybės administracija, – pagal valstybės biudžeto lėšų, skirtų akredituotai vaikų dienos socialinei priežiūrai organizuoti, teikti ir administruoti, skyrimo ir pervedimo sutartis), 2024 metais kiekvieno vaiko su negalia ir (ar) vaiko, turinčio specialiųjų ugdymosi poreikių, dienos socialinės priežiūros paslaugoms finansuoti skirdama ne mažesnę nei 1,5 bazinės socialinės išmokos dydžio (toliau – BSI) sumą per mėnesį, kitiems vaikams – ne mažesnę nei 0,7 BSI dydžio sumą per mėnesį, 2025 metais kiekvieno vaiko su negalia ir (ar) vaiko, turinčio specialiųjų ugdymosi poreikių, ir (ar) vaiko, kuriam taikoma atvejo vadyba, dienos socialinės priežiūros paslaugoms finansuoti skirdama ne mažesnę nei 1,7 BSI dydžio sumą per mėnesį, kitiems vaikams – ne mažesnę nei 0,8 BSI dydžio sumą per mėnesį, o 2026 metais kiekvieno vaiko su negalia ir (ar) vaiko, turinčio specialiųjų ugdymosi poreikių, ir (ar) vaiko, kuriam taikoma atvejo vadyba, dienos socialinės priežiūros paslaugoms finansuoti skirdama ne mažesnę nei 2 BSI dydžių sumą per mėnesį, kitiems vaikams – ne mažesnę nei 0,9 BSI dydžio sumą per mėnesį.

Punkto pakeitimai:

Nr. A1-932, 2021-12-21, paskelbta TAR 2021-12-21, i. k. 2021-26370

Nr. A1-862, 2022-12-19, paskelbta TAR 2022-12-19, i. k. 2022-25833

Nr. A1-805, 2023-12-07, paskelbta TAR 2023-12-07, i. k. 2023-23824

51. Lietuvos Respublikos Vyriausybės nutarimu iš valstybės vardu pasiskolintų ir (ar) kitų lėšų skirtos lėšos akredituotai vaikų dienos socialinei priežiūrai teikti ir organizuoti savivaldybių administracijoms paskirstomos socialinės apsaugos ir darbo ministro įsakymu, atsižvelgiant į atitinkamu laikotarpiu savivaldybių administracijų pateiktus duomenis apie vaikus, kurie pasitraukė iš Ukrainos dėl Rusijos Federacijos karinių veiksmų Ukrainoje ir kuriems buvo suteiktos akredituotos vaikų dienos socialinės priežiūros paslaugos. 2024 metais kiekvienam vaikui su negalia ir (ar) vaikui, turinčiam specialiųjų ugdymosi poreikių, teikiamoms paslaugoms finansuoti skiriama 1,5 BSI dydžio suma per mėnesį, kitiems vaikams – 0,7 BSI dydžio suma per mėnesį, 2025 metais kiekvienam vaikui su negalia ir (ar) vaikui, turinčiam specialiųjų ugdymosi poreikių, ir (ar) vaikui, kuriam taikoma atvejo vadyba, teikiamoms dienos socialinės priežiūros paslaugoms finansuoti skiriama 1,7 BSI dydžio suma per mėnesį, kitiems vaikams – 0,8 BSI dydžio suma per mėnesį, o 2026 metais kiekvienam vaikui su negalia ir (ar) vaikui, turinčiam specialiųjų ugdymosi poreikių, ir (ar) vaikui, kuriam taikoma atvejo vadyba, teikiamoms dienos socialinės priežiūros paslaugoms finansuoti skiriama 2 BSI dydžių suma per mėnesį, kitiems vaikams – 0,9 BSI dydžio suma per mėnesį.

Papildyta punktu:

Nr. A1-45, 2024-01-17, paskelbta TAR 2024-01-17, i. k. 2024-00674

6. Akredituotai vaikų dienos socialinei priežiūrai administruoti savivaldybių administracijoms skiriamas vienodas procentas lėšų, bet ne daugiau kaip 2 proc. akredituotai vaikų dienos socialinei priežiūrai organizuoti ir teikti per metus skirtų lėšų. Konkretų akredituotai vaikų dienos socialinei priežiūrai administruoti skiriamų lėšų dydį procentais vieniems metams iki biudžetinių metų pradžios įsakymu dėl lėšų skyrimo nustato socialinės apsaugos ir darbo ministras.

Punkto pakeitimai:

Nr. A1-932, 2021-12-21, paskelbta TAR 2021-12-21, i. k. 2021-26370

Nr. A1-862, 2022-12-19, paskelbta TAR 2022-12-19, i. k. 2022-25833

61. Paskirstant lėšas savivaldybių administracijoms Tvarkos aprašo 51 punkte nustatyta tvarka, lėšos akredituotai vaikų dienos socialinei priežiūrai administruoti savivaldybių administracijoms neskiriamos.

Papildyta punktu:

Nr. A1-45, 2024-01-17, paskelbta TAR 2024-01-17, i. k. 2024-00674

7. Lėšos 2025 metams savivaldybių administracijoms akredituotai vaikų dienos socialinei priežiūrai organizuoti ir teikti skiriamos pagal Tvarkos aprašo 4 punkte nurodytas sumas, skirtas socialinių paslaugų įstaigoms, įvertinus valstybės biudžeto finansinius rodiklius ir socialinių paslaugų įstaigų, kurios teikia akredituotą vaikų dienos socialinę priežiūrą ir kurių duomenis, įskaitant duomenis apie vietas akredituotai vaikų dienos socialinei priežiūrai teikti, savivaldybių administracijos pateikė SPIS iki 2024 m. gruodžio 13 d. (imtinai), skaičių. Socialinių paslaugų įstaigoms, kurioms teisė teikti akredituotą vaikų dienos socialinę priežiūrą suteikta po 2024 m. gruodžio 13 d., Lietuvos Respublikos valstybės biudžeto lėšų 2025 metams neskiriama. Tvarkos aprašo 4 punkte nustatyta tvarka finansuojamos tik tos socialinių paslaugų įstaigos, kurios 2025 metais organizuoja ir teikia akredituotą vaikų dienos socialinę priežiūrą ne mažiau nei 10 vaikų.

TAR pastaba. 2024-11-26 įsakymo Nr. A1-804 1.2 papunkčiu keičiamo Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo 4 punkto antrojoje pastraipoje nurodyti skiriamo finansavimo dydžiai, susiję su vietų socialinių paslaugų įstaigose, kurioms suteikta teisė teikti vaikų dienos socialinę priežiūrą ir kurių duomenys įvesti į SPIS, skaičiumi, taikomi 2025 ir vėlesniais metais.

Punkto pakeitimai:

Nr. A1-932, 2021-12-21, paskelbta TAR 2021-12-21, i. k. 2021-26370

Nr. A1-862, 2022-12-19, paskelbta TAR 2022-12-19, i. k. 2022-25833

Nr. A1-805, 2023-12-07, paskelbta TAR 2023-12-07, i. k. 2023-23824

Nr. A1-804, 2024-11-26, paskelbta TAR 2024-11-26, i. k. 2024-20577

71. Savivaldybių administracijos iki 2024 m. gruodžio 13 d. raštu informuoja Socialinės apsaugos ir darbo ministeriją apie socialinių paslaugų įstaigas, kurioms suteikta teisė teikti akredituotą vaikų dienos socialinę priežiūrą, tačiau jos 2025 m. šios paslaugos neteiks.

Papildyta punktu:

Nr. A1-805, 2023-12-07, paskelbta TAR 2023-12-07, i. k. 2023-23824

Punkto pakeitimai:

Nr. A1-804, 2024-11-26, paskelbta TAR 2024-11-26, i. k. 2024-20577

8. Akredituotai vaikų dienos socialinei priežiūrai administruoti skirtas lėšas savivaldybių administracijos naudoja darbuotojų, administruojančių vaikų dienos socialinės priežiūros akreditavimą, darbo užmokesčiui ir socialinio draudimo įmokoms mokėti.

9. Socialinių paslaugų priežiūros departamentas prie Socialinės apsaugos ir darbo ministerijos (toliau – departamentas) organizuoja valstybės biudžeto lėšų naudojimo sutarčių (toliau – Sutartys) su savivaldybių administracijomis dėl lėšų, skirtų akredituotai vaikų dienos socialinei priežiūrai organizuoti, teikti ir administruoti, naudojimo sudarymą ir jas pasirašo. Sutartyse turi būti nustatyta lėšų pervedimo, grąžinimo, naudojimo, atsiskaitymo už jas tvarka ir terminai, kitos Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 61 punkte numatytos sąlygos, prie Sutarčių turi būti pridėta savivaldybės administracijos parengta ir su departamentu suderinta išlaidų sąmata.

Sutartys su savivaldybių administracijomis nesudaromos vadovaujantis Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 62 punktu arba tuo atveju, kai teisės aktu, kuriuo skiriamos lėšos, nustatomas teisinis reguliavimas, leidžiantis subjektui, kuris yra nepavaldi biudžetinė įstaiga arba nebiudžetinė įstaiga, skirti lėšas nesudarant sutarčių.

Punkto pakeitimai:

Nr. A1-45, 2024-01-17, paskelbta TAR 2024-01-17, i. k. 2024-00674

10. Įsigaliojus įsakymui dėl Tvarkos aprašo 7 punkte nurodytų lėšų skyrimo, savivaldybių administracijos parengia, su departamentu suderina išlaidų sąmatas ir prireikus jas tikslina Tvarkos aprašo III skyriuje nustatyta tvarka.

Punkto pakeitimai:

Nr. A1-45, 2024-01-17, paskelbta TAR 2024-01-17, i. k. 2024-00674

11. Departamentas pagal savivaldybių administracijų išlaidų sąmatas kiekvieną ketvirtį teikia Nacionaliniam bendrųjų funkcijų centrui mokėjimo paraiškas, kuriose prašo pervesti savivaldybių administracijoms lėšas akredituotai vaikų dienos socialinei priežiūrai organizuoti, teikti ir administruoti Sutartyse nustatytais terminais.

Jei sutartys su savivaldybių administracijomis nesudaromos, departamentas per 10 darbo dienų nuo socialinės apsaugos ir darbo ministro įsakymo dėl Tvarko aprašo 51 punkte nurodytų lėšų paskirstymo savivaldybių administracijoms ar jo pakeitimo įsigaliojimo dienos teikia Nacionaliniam bendrųjų funkcijų centrui mokėjimo paraiškas, kuriose prašo pervesti savivaldybių administracijoms lėšas.

Punkto pakeitimai:

Nr. A1-45, 2024-01-17, paskelbta TAR 2024-01-17, i. k. 2024-00674

III SKYRIUS

IŠLAIDŲ SĄMATŲ TIKSLINIMAS

12. Savivaldybės administracija turi teisę tikslinti išlaidų sąmatą, nekeisdama įsakymu dėl lėšų skyrimo atitinkamiems biudžetiniams metams savivaldybės administracijai skirtos lėšų akredituotai vaikų dienos socialinei priežiūrai organizuoti, teikti ir administruoti sumos, pateikdama departamentui motyvuotą prašymą ir išlaidų sąmatos pakeitimo projektą dėl lėšų, skirtų akredituotai vaikų dienos socialinei priežiūrai organizuoti, teikti ir administruoti, perskirstymo būsimiems ketvirčiams kartą per ketvirtį iki einamojo ketvirčio paskutinio mėnesio 16 dienos.

13. Departamentas, išnagrinėjęs savivaldybės administracijos Tvarkos aprašo 12 punkte nustatyta tvarka pateiktą motyvuotą prašymą ir pritaręs išlaidų sąmatos projekto tikslinimams, pasirašo patikslintą išlaidų sąmatą ir apie tai informuoja savivaldybės administraciją. Jei išlaidų sąmatos projekte departamentas nustato netikslumų, jis apie tai elektroniniu paštu informuoja savivaldybės administraciją.

14. Neteko galios nuo 2022-12-20

Punkto naikinimas:

Nr. A1-862, 2022-12-19, paskelbta TAR 2022-12-19, i. k. 2022-25833

15. Neteko galios nuo 2022-12-20

Punkto naikinimas:

Nr. A1-862, 2022-12-19, paskelbta TAR 2022-12-19, i. k. 2022-25833

16. Neteko galios nuo 2022-12-20

Punkto naikinimas:

Nr. A1-862, 2022-12-19, paskelbta TAR 2022-12-19, i. k. 2022-25833

IV SKYRIUS

LĖŠŲ NAUDOJIMAS IR ATSISKAITYMAS UŽ JŲ NAUDOJIMĄ

17. Savivaldybės administracija pagal Sutartį gautas lėšas, skirtas akredituotai vaikų dienos socialinei priežiūrai organizuoti ir teikti, perveda pagal sutartis vaikų dienos socialinę priežiūrą teikiančioms įstaigoms. Pagal sutartį gautas lėšas, skirtas akredituotai vaikų dienos socialinei priežiūrai organizuoti ir teikti, akredituotą vaikų dienos socialinę priežiūrą teikiančios įstaigos naudoja išlaidoms, susijusioms su akredituotos vaikų dienos socialinės priežiūros organizavimu ir teikimu, finansuoti (išskyrus išlaidas ilgalaikiam materialiajam turtui įsigyti), vadovaudamosi Lietuvos Respublikos valstybės ir savivaldybių biudžetų pajamų ir išlaidų klasifikacija, patvirtinta Lietuvos Respublikos finansų ministro 2003 m. liepos 3 d. įsakymu Nr. 1K‑184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo (toliau – Klasifikacija).

Punkto pakeitimai:

Nr. A1-862, 2022-12-19, paskelbta TAR 2022-12-19, i. k. 2022-25833

171. Tvarkos aprašo 51 punkte nurodyta tvarka lėšos savivaldybių administracijoms skiriamos siekiant padengti jų išlaidas, patirtas teikiant akredituotą vaikų dienos socialinę priežiūrą, jei šios išlaidos susijusios su akredituotos vaikų dienos socialinės priežiūros teikimu ir organizavimu (išskyrus išlaidas ilgalaikiam materialiajam turtui įsigyti) vaikams, pasitraukusiems iš Ukrainos dėl Rusijos Federacijos karinių veiksmų Ukrainoje.

Papildyta punktu:

Nr. A1-45, 2024-01-17, paskelbta TAR 2024-01-17, i. k. 2024-00674

18. Savivaldybės administracija departamentui teikia ataskaitas sutartyje nustatyta tvarka ir terminais. Jei Sutartis su savivaldybės administracija nesudaroma, savivaldybės administracija kiekvieną atitinkamų metų ketvirtį iki kito ketvirčio pirmojo mėnesio 5 d. paštu, elektroninių ryšių priemonėmis arba Socialinių programų, priemonių ir projektų atrankos, administravimo ir vertinimo informacinėje sistemoje departamentui pateikia nustatytos formos atitinkamų metų ketvirčio biudžeto išlaidų sąmatos vykdymo ataskaitą (1 priedas).

Punkto pakeitimai:

Nr. A1-45, 2024-01-17, paskelbta TAR 2024-01-17, i. k. 2024-00674

181.. Neteko galios nuo 2023-12-08

Punkto naikinimas:

Nr. A1-805, 2023-12-07, paskelbta TAR 2023-12-07, i. k. 2023-23824

Papildyta punktu:

Nr. A1-862, 2022-12-19, paskelbta TAR 2022-12-19, i. k. 2022-25833

19. Einamaisiais metais savivaldybių administracijoms skirtos lėšos akredituotai vaikų dienos socialinei priežiūrai organizuoti, teikti ir administruoti naudojamos iki einamųjų metų gruodžio 31 d.

20. Savivaldybių administracijos einamaisiais metais nepanaudotas lėšas, skirtas akredituotai vaikų dienos socialinei priežiūrai organizuoti, teikti ir administruoti, privalo grąžinti departamentui iki kitų metų sausio 5 d., pervesdamos į Sutartyje nurodytą sąskaitą ir mokėjimo paskirties laukelyje nurodydamos, kurių metų lėšos grąžinamos, programos ir priemonės kodą, finansavimo šaltinį, valstybės funkciją, Klasifikacijos straipsnį, grąžinamą sumą.

21. Departamentas savivaldybių administracijų grąžintas lėšas grąžina į valstybės iždo sąskaitą iki kitų metų sausio 10 d.

V SKYRIUS

LĖŠŲ NAUDOJIMO KONTROLĖ

22. Departamentas koordinuoja ir kontroliuoja Sutarčių vykdymą užtikrindamas, kad savivaldybių administracijoms skirtos lėšos akredituotai vaikų dienos socialinei priežiūrai organizuoti, teikti ir administruoti būtų naudojamos pagal tikslinę paskirtį. Ministerijos Centralizuotas vidaus audito skyrius tikrina ir vertina, ar lėšos akredituotai vaikų dienos socialinei priežiūrai organizuoti, teikti ir administruoti naudojamos tinkamai. Ministerijos Centralizuotas vidaus audito skyrius ir departamentas atsitiktiniu būdu gali tikrinti, kaip savivaldybių administracijos naudoja akredituotai vaikų dienos socialinei priežiūrai organizuoti, teikti ir administruoti skirtas lėšas.

23. Savivaldybės administracija ministerijos ir (ar) departamento reikalavimu privalo pateikti visą informaciją (pvz., veiklos organizavimo, vidaus tvarką reglamentuojančius dokumentus, darbuotojų skaičių, duomenis apie lėšų panaudojimą pagal Klasifikacijos straipsnius ir kt.), susijusią su akredituotai vaikų dienos socialinei priežiūrai organizuoti, teikti, administruoti skirtų lėšų naudojimu ir reikalingą lėšų naudojimo kontrolei atlikti.

24. Savivaldybių administracijos kontroliuoja akredituotai vaikų dienos socialinei priežiūrai organizuoti, teikti ir administruoti skirtų lėšų naudojimą pagal tikslinę paskirtį, atsižvelgdamos į lėšų naudojimą reglamentuojančių teisės aktų ir lėšų pervedimo sutarčių, sudarytų su akredituotą vaikų dienos socialinę priežiūrą teikiančiomis įstaigomis, nuostatas. Savivaldybių administracijų vidaus audito padalinys pagal poreikį tikrina ir vertina akredituotų įstaigų socialinės priežiūros teikimą ir joms skirtų lėšų naudojimo tinkamumą ir teisėtumą.

25. Akredituotą vaikų dienos socialinę priežiūrą teikiančios įstaigos, atsižvelgdamos į lėšų naudojimą reglamentuojančių teisės aktų ir lėšų pervedimo sutarčių su savivaldybių administracijomis nuostatas, užtikrina, kad pagal lėšų pervedimo sutartis su savivaldybių administracijomis, taip pat pagal Tvarkos aprašo 51 punktą skirtos lėšos būtų naudojamos pagal tikslinę paskirtį. Lėšas, panaudotas ne pagal tikslinę paskirtį ir (ar) netinkamai, ir (ar) neteisėtai, nesilaikant lėšų pervedimo sutarčių, Tvarkos aprašo nuostatų, akredituotą vaikų dienos socialinę priežiūrą teikiančios įstaigos privalo nedelsdamos grąžinti savivaldybių administracijoms, o šios – departamentui. Šiame Tvarkos aprašo punkte nurodytų lėšų negrąžinus, jos išieškomos Lietuvos Respublikos teisės aktų nustatyta tvarka.

Punkto pakeitimai:

Nr. A1-45, 2024-01-17, paskelbta TAR 2024-01-17, i. k. 2024-00674

26. Akredituotai vaikų dienos socialinei priežiūrai organizuoti, teikti ir administruoti skirtas lėšas, panaudotas ne pagal tikslinę paskirtį ir (ar) nesilaikant Sutarčių, lėšų naudojimą reglamentuojančių teisės aktų, savivaldybių administracijos grąžina departamentui arba jos išieškomos Lietuvos Respublikos teisės aktų nustatyta tvarka.

__________________

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. A1-1285, 2020-12-22, paskelbta TAR 2020-12-22, i. k. 2020-28160

Dėl socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo

2.

Lietuvos Respublikos socialinės apsaugos ir darbo ministerija, Įsakymas

Nr. A1-932, 2021-12-21, paskelbta TAR 2021-12-21, i. k. 2021-26370

Dėl Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo

3.

Lietuvos Respublikos socialinės apsaugos ir darbo ministerija, Įsakymas

Nr. A1-862, 2022-12-19, paskelbta TAR 2022-12-19, i. k. 2022-25833

Dėl Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo

4.

Lietuvos Respublikos socialinės apsaugos ir darbo ministerija, Įsakymas

Nr. A1-805, 2023-12-07, paskelbta TAR 2023-12-07, i. k. 2023-23824

Dėl Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo

5.

Lietuvos Respublikos socialinės apsaugos ir darbo ministerija, Įsakymas

Nr. A1-45, 2024-01-17, paskelbta TAR 2024-01-17, i. k. 2024-00674

Dėl Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo

6.

Lietuvos Respublikos socialinės apsaugos ir darbo ministerija, Įsakymas

Nr. A1-804, 2024-11-26, paskelbta TAR 2024-11-26, i. k. 2024-20577

Dėl Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo

7.

Lietuvos Respublikos socialinės apsaugos ir darbo ministerija, Įsakymas

Nr. A1-928, 2024-12-23, paskelbta TAR 2024-12-23, i. k. 2024-22907

Dėl Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo